Az űrlap teteje

**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Beszerzési és Közbeszerzési Osztály   
  
közbeszerzési/beszerzési referens**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó, illetve a vezetői megbízással járó lényeges feladatok:**

Részvétel közbeszerzési és beszerzési eljárások lefolytatásában; Ajánlattételi felhívások, dokumentációk, hirdetmények készítése; Az ajánlatok bírálatában történő részvétel; Az eljárásokhoz kapcsolódó események megszervezése; A beszerzési és közbeszerzési osztályvezető munkájának segítése; Nemzetközi utazásszervezésben történő közreműködés.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

•         Főiskola, vagy egyetemi végzettség, vagy középfokú végzettség és minimum 2 év közbeszerzési tapasztalat,

•         A beszerzés és/vagy közbeszerzés területén szerzett szakmai tapasztalat,

•         MS Office (irodai alkalmazások) felhasználói szintű ismerete,

•         Vagyonnyilatkozat tételi eljárás lefolytatásának vállalása nyertes pályázat esetén,

•         Cselekvőképesség, büntetlen előélet,

•         Magyar állampolgárságú, vagy külön jogszabály szerint a szabad mozgás és tartózkodás jogával rendelkező, ill. bevándorolt vagy letelepedett személy.

**A pályázat elbírálásánál előnyt jelent:**

•         Közbeszerzési referens végzettség,

•         Felelős akkreditált közbeszerzési tanácsadó minőség,

•         Felsőoktatási intézményben, vagy egyéb közszférában közbeszerzés és/vagy beszerzés területén szerzett szakmai tapasztalat,

•         Központosított nemzetközi utazásszervezésben szerzett tapasztalat,

•         Angol nyelvből középfokú „C” típusú államilag elismert nyelvvizsga.

**A pályázat részeként benyújtandó iratok, igazolások:**

•         Fényképes szakmai önéletrajz;

•         Motivációs levél, a bérigény megjelölésével;

•         Iskolai végzettséget, szakképzettséget, nyelvvizsgát igazoló okiratok másolata, amennyiben a pályázó végzettségét illetően idegen nyelvű okirattal (bizonyítvánnyal/oklevéllel) rendelkezik, abban az esetben a pályázónak intézkednie szükséges az adott képesítésnek az Oktatási Hivatalnál történő elismertetéséről, melyről bővebb információ az Oktatási Hivatal, Magyar Ekvivalencia és Információs Központja honlapján található;

•         Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata, vagy tudomásulvételi nyilatkozat arról, hogy amennyiben kiválasztásra került, úgy 3 hónapnál nem régebbi, eredeti hatósági erkölcsi bizonyítványt kell az alkalmazás előtt benyújtania;

•         Nyilatkozat arról, hogy a pályázat elbírálásában résztvevők a pályázati anyagba betekinthetnek és a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2018. május 10.

A pályázati kiírással kapcsolatosan további információt Zakar Tünde, személyügyi referens nyújt, a 28/522-000/1021 -es telefonszámon.

**A pályázatok benyújtásának módja:**

Elektronikus úton Zakar Tünde, személyügyi referens részére az allas.kancellaria@szie.hu E-mail címen keresztül

**A pályázat elbírálásának módja, rendje:**

A Szent István Egyetem Foglalkoztatási Követelményrendszere szerint.

**A pályázat elbírálásának határideje:** 2018. május 31.

**A pályázati kiírás további közzétételének helye, ideje:**

•         SZIE, NKI honlapja - 2018. április 10.

•         SZIE hirdetőtáblája - 2018. április 10.

•         www.profession.hu - 2018. április 10.

**A munkáltatóval kapcsolatos egyéb lényeges információ:**

Munkáltató a pályázatok előzetes áttekintését követően dönthet akként, hogy a pályázót személyes megjelenésre nem hívja meg, illetve a pályázati eljárást eredménytelennek nyilváníthatja. A munkáltató fenntartja a jogot a pályázati kiírás visszavonására.

**A munkáltatóval kapcsolatban további információt a www.szie.hu honlapon szerezhet.**

|  |
| --- |
|  |

Az űrlap alja

Az űrlap teteje

Az űrlap alja